ব্রজেন্দ্রকুমার সিংহর পয়লাকার কাব্যগ্রন্থহার নাঙহান  লেহাউ ফুলগরে। এহানর ভাষা, ইমেজ, ভাব. রস সাহিত্যপ্রেমী পাঠকরে নুঙপাং করে দেসিল। উহাত্ত আলনাসে। নিজস্ব শিণ্এলার খুৎতল, চিকংলেই, জিনজিনি এসাদে বিভিন্ন কাব্য খুৎতল দিলো বিষ্ণুপ্রিয়া মণিপুরী  ঠাররে। কবিগো বুলিয়া পরিছিত অইলের গায়ো তার গদ্য রচনার পরিমান কম নাগই। তার গদ্য রচনা নানান বারদে সিতারাসে। ভাষাতত্ত্ব, সাহিত্য সমালোচনা বারো বিতর্ক, সামাজিক বারো অন্যান্য প্রবন্ধ, য়ারি, ছন্দতত্ত্ব, নাটক, অনুবাদ হাবি বারাদে তার বিচরন। ধনঞ্জয় রাজকুমার ছদ্ধনামে ইকরেসে আবকসা কবিতা, অনুবাদ সাহিত্য বারো কবিতালো নানান নিরীক্ষা। বিষ্ণুপ্রিয়া মণিপুরী ঠারর সাহিত্যর ইতিহাস ইলইলে গোকুলানন্দ গীতিস্বামীর থাংনাৎ তারে ফাম দেনা লাগের।